KENSINGTON TEMPLE Uskollinen palvelija
COLIN DYE: USKOLLINEN PALVELIJA
Jumalan valtakunta on palvelijoiden valtakunta.
Etenkin karismaattisessa, helluntailaisessa, elinvoimaisessa, -
voittavassa ja voimakkaassa kristillisyydessä monet sanoisivat: "Ei!
Me olemme kuninkaita. Kutsuttu hallitsemaan Jeesuksen kanssa.
Kutsuttu valtaamaan. Älä puhu palvelemisesta vaan kuninkuudesta."
Muista Jeesuksen sanat. Joka haluaa olla suuri, -
sen tulee olla kaikkien palvelija. Mark. 10:45:ssä Hän sanoi: -
"Sillä ei Ihmisen Poikakaan tullut palveltavaksi, vaan palvelemaan -
ja antamaan henkensä lunnaiksi monen edestä."
Palveleminen on valtakunnan ydintä.
Palvelemisen ydin on uskollisuus.
1. Kor. 4 puhuu huoneenhaltijuudesta.
Se ei ole täysin sama sana kuin 'palveleminen' mutta samankaltainen.
"Sitä tässä huoneenhaltijoilta ennen muuta vaaditaan, -
että heidät havaitaan uskollisiksi."
Palvelemisen ydin on uskollisuus.
Hyvä palvelija siis on uskollinen palvelija.
Se oli tärkeää Jeesuksellekin.
Tiedämme eri vertauksista Jeesuksen tehneen selväksi, -
että Hän tahtoo meidän vaeltavan uskollisesti alusta loppuun, -
jotta Hän voi sanoa lopuksi: "Hyvin tehty, -
sinä hyvä ja uskollinen palvelija."
Uskollisuus on arvokas ominaisuus -
Jumalan valtakunnassa.
Sehän virtaa itse Jumalasta.
Jumala on suuri ja uskollinen.
Sain kutsun palvelutyöhön Jer. 1:n kautta.
Jos palvelutehtäväni tuntuu aika ajoin vakavalta -
ja profetoin edessä häilyvästä tuhosta ja synkkyydestä, -
tarkoitukseni ei ole pelotella eikä masentaa ketään.
Se johtuu siitä, että Jumala on antanut minulle rohkaisemisen lisäksi -
tehtäväksi varoittaa ja herätellä ihmisiä, -
jotta osataan varautua tulevaan.
Jeremian kirjassa, kun sen lukee kokonaan, -
tulee piste, jossa lähestulkoon menettää elämänhalun.
Jeremia profetoi siinä tuhoa ja synkkyyttä kaikille kansoille.
Ajattelee: "Onneksi on olemassa valonpilkahdus. Jumala on hyvä."
Juuri kun ajattelee, että on turvallista palata Uuteen testamenttiin, -
kääntää sivua ja tulee Valitusvirsiin.
Valitusvirret on runollinen kuva profeetta Jeremiasta, -
joka istuu Jerusalemin raunioissa: "Kaikki, mitä sanoin, toteutui."
Jerusalem on vallattu. Koko maa jyrätty.
Silti aina on toivon sanoma, sillä Jumala on uskollinen.
Kesken Valitusvirttä tulee eräs voimallinen ja rohkaiseva sana.
Oletko valmis vastaanottamaan rohkaisua?
Valit. 3:22―23.
Keskellä raunioitunutta Jerusalemia Jeremia sai oivalluksen.
"Tiedättekö mitä? Olemme täällä yhä."
Jumala ei ole hylännyt meitä kokonaan. On vielä toivoa.
On jäännös. Siellä, missä on elämää, on toivoa. Hän sanoo näin: -
"Herran armoa on, ettemme ole aivan hävinneet, -
sillä hänen laupeutensa ei ole loppunut".
Jumala rakastaa ja säälii meitä yhä.
Jumala lähetti kurituksen -
uskollisuudessaan ja rakkaudessaan.
Jae 23: "[Jumalan armo] on joka aamu uusi, -
ja suuri on hänen uskollisuutensa."
Se on kristinuskon peruskallio.
Uskossa eläminen on Jumalassa riippumista -
ja Jumalaan luottamista, -
koska tiedämme, että Hän on luottamuksen arvoinen.
Hän on uskollinen.
Usko on siis vastaus Jumalan uskollisuuteen.
Koska Jumala on uskollinen, voimme uskoa Häneen.
Jumala ei valehtele. Hän ei muuta mieltään.
Hän ei sano tänään yhtä ja huomenna toista. "Unohdin lupauksen."
Hän määrittää alusta asti, mitä on tuleva. Toteuttaa tarkoituksensa.
Punoo kaiken tarkoitustensa mukaan.
Tiedämme, ettei Jumala petä ainoatakaan lupaustaan, -
sillä meidän Jumalamme on uskollinen -
ja me voimme luottaa Häneen.
Kun Jumala kutsuu uskollisuuteen, Hän sanoo: "Oppikaa minusta.
Oppikaa olemaan uskollisia, sillä minä olen uskollinen."
Jumala on niin uskollinen, että uskollisuudessaan -
Hän tekee meistä uskollisia.
Tiedän, että meidänkin täytyy tehdä oma osuutemme -
yhteistyössä Jumalan kanssa.
Mikään saavutus kristillisessä elämässä tai uskossa -
ei tapahdu sattumalta. Se kytkeytyy aina Jumalan uskollisuuteen.
Voi miettiä elämäänsä taaksepäin.
Amanda ja minä vietimme 37. hääpäivää tällä viikolla.
Aivan niin.
Elämämme ei aina ole ollut helppoa.
Jo kristillinen palvelutyö asettaa haasteita -
avioliitolle ja perhe-elämälle.
On ollut sairauksia. Meiltä on kuollut lapsia. Kipua ja kärsimystä.
Vastaavaa kohdanneista pareista 80 prosenttia kuulemma eroaa.
Emme ajatelleet eroa kertaakaan. Miksi? Koska Jumala on uskollinen.
Uskollinen.
Joku voi ajatella: "Töissä on tosi rankkaa, mutta sinnittelen."
Jumala kiittää häntä vaikkei pomo kiittäisikään.
Mutta sano lopuksi: "Ei omaa ansiota. Jumala on uskollinen."
Voi olla uskollinen ainoastaan, koska Jumala on uskollinen.
Jumalan armo tekee työtä. 2. Tim. 2:11―13.
Paavali rohkaisee nuorta Timoteusta, jolla on ollut vaikeaa.
Paavali kertoo, miten tärkeää on pitää kiinni.
Nuori Timoteus jos joku halusi luovuttaa.
Meistä monet palvelutyössä, avioliitossa, työpaikalla -
ja jopa seurakunnassa haluaisi luovuttaa.
Ei ole helppoa olla uskollinen päivästä päivään, -
keskittyä ja mennä eteenpäin.
Siinä täytyy olla salaisuus. Paavali rohkaisee nuorta Timoteusta.
Raamatuntutkijoiden mukaan Paavali siteeraa joko omia sanojaan -
tai musiikkiin sovitettua muinaista uskontunnustusta.
Se on selvästikin Jumalan innoittama.
Paavali kutsuu sanontaa 'varmaksi'. Näin se sisällytettiin Raamattuun.
Jae 11: "Varma on tämä sana; sillä: jos olemme kuolleet -
yhdessä hänen kanssaan, saamme myös hänen kanssaan elää;
jos kärsimme yhdessä, saamme hänen kanssaan myös hallita".
Kestämme koetukset.
Tulevaisuudessa saamme hallita Kristuksen kanssa.
Myös seuraava on hyvin odotettua.
"...jos kiellämme hänet, on hänkin kieltävä meidät".
On siis olemassa seurauksia.
Jos kieltää Hänet sanoin ja teoin, siitä on seurauksia.
Se on tärkeää eritoten siitä syystä, mitä seuraavaksi sanon -
korostaakseni sitä, että kaikella on seurauksensa.
Jumala rakastaa meitä liikaa päästääkseen meitä helpolla.
Jos kieltää Hänet ja harhailee pois, siitä koituu seurauksia.
Seurauksena ei kuitenkaan ole hylkääminen tyystin.
Lue jae 13.
Ällistyttävää! Pane merkille joka sana.
"...jos me olemme uskottomat, pysyy kuitenkin hän uskollisena; -
sillä itseänsä kieltää hän ei saata."
Syvällistä! Uskollisuus ei siis ole inhimillisen ponnistuksen tulosta.
Se on Jumalan lahja.
Joku voi kokea kiusausta rehennellä.
"Tiedätkö mitä? Tulin uskoon 55 vuotta sitten.
Olen antanut kymmenykset siitä asti.
Usein olen antanut kaksin- tai kolmin- kertaisen summan, kiitos Jumalalle!"
Tai: "Hiljennyn joka päivä.
Olen joka ikinen päivä rukoillut ja lukenut Raamattua."
Kiitos Jumalalle teistä!
Loput ajattelevat: "Sinulla on jotain, mitä minulta puuttuu."
Mikään uskollisuuden kautta saavutettu ei ole omaa ansiota.
Se on Jumalan uskollisuuden ansiota.
Aika ajoin epäonnistumme emmekä ole niin uskollisia kuin pitäisi.
Osa meistä saattaa olla luopumuksen ja uskottomuuden tiellä, -
mutta Jumala pysyy uskollisena.
Hän pysyy uskollisena Sanalleen ja lupauksilleen.
"Olet poikani. Tyttäreni. Autan sinut tästä läpi.
Olen uskollinen silloinkin, kun sinä et ole.
Miten ihanaa on tietää, -
että uskomme nojaa Jumalan uskollisuuteen.
Vielä yksi raamatunkohta ennen siirtymistä kuningattaren esimerkkiin, -
mitä on olla uskollinen palvelija.
1. Tess. 5:23―24.
Ensimmäinen jae, jonka aion lukea, puhuu -
Paavalin rukouksesta ja toiveesta uskovien puolesta.
Samaa Jumala tahtoo meille.
"Mutta itse rauhan Jumala pyhittäköön teidät kokonansa..."
Erittäin tärkeää. Muista: jos kiellämme Hänet, Hän kieltää meidät.
On seurauksia. Velvollisuutemme on tehdä yhteistyötä Jumalan kanssa.
Uskollisuuden ja pyhyyden prosessi on silti Jumalan alulle panemaa.
Paavali rukoilee: "Mutta itse rauhan Jumala..."
Hän itse tehköön sen. Pyhittäköön teidät kokonaan.
"...säilyköön koko teidän henkenne ja sielunne ja ruumiinne nuhteettomana -
meidän Herramme Jeesuksen Kristuksen tulemukseen."
Rukoilkaa siis, että pysytte uskollisina.
Ettette ikinä käännä selkää Jumalalle.
Rukoilkaa, että vaikeina aikoina puskette eteenpäin ja läpi.
Kun haluaisitte luovuttaa, ette luovuta, sillä sisällänne on jotain, -
Jumalan uskollisuus, joka vetää eteenpäin, -
kunnes koko henki, sielu ja ruumis tehdään täysin kokonaiseksi -
Jumalan läsnäolossa.
Mutta se ei ole pelkkä rukous.
Jumala takaa sen.
Ällistyttävää! Jae 24.
"Hän, joka teitä kutsuu, on uskollinen, -
ja hän on sen myös tekevä."
On hienoa, että Hän, joka on aloittanut hyvän työn, saattaa sen päätökseen.
Se johtuu Hänen uskollisuudestaan.
Meillä on kaikki nuo asiat: Jumalan uskollisuus.
Hän on valmis ja halukas innoittamaan meissä uskoa, -
sillä Hän on uskollinen. Hän ei milloinkaan luovuta.
Hän tekee kaikkensa pitääkseen meidät valtakunnassa.
Pitääkseen meidät lähellään.
Hän rohkaisee pysymään oikeassa suunnassa. Tekemään velvollisuudet.
Täyttämään lupaukset ja velvoitteet kristillisessä elämässä.
Miten ihanaa onkaan -
nähdä uskollisuus. Uskollisuus.
Uskollinen palveleminen, -
joka on annettu valtiomme johtajan persoonassa -
kuningatar Elisabet II:ssa meille esimerkiksi.
Pidän sitä lahjaesimerkkinä. Uskon, että Jumala on sen takana.
Kansakuntamme juhlii tänään yhdeksääkymmentä vuotta -
kuningattaren elämää. Hän on pisimpään hallinnut monarkki, -
vanhin ja Britanniaa pisimpään hallinnut monarkki, 64 vuotta.
Hän on oiva esimerkki uskollisesta ja omistautuneesta palvelemisesta -
ensinnäkin Jumalan, toiseksi kansan, edessä.
Kauan aikaa sitten vuonna 1947 -
kuningatar piti puheen radiossa 21. syntymäpäivänään.
"Julistan teidän kaikkien edessä, että koko elämäni, olipa se lyhyt tai pitkä,-
on omistettu teidän palvelemisellenne -
ja suuren imperiumimme palvelemiseen."
Katsokaa omistautumista.
Nuoren 21-vuotiaan naisen lupausta ja vakavuutta.
Katsokaa myös vuoden 1947 tilannetta.
Brittiläistä imperiumia kunnioitettiin ja arvostettiin vielä.
Siihen aikaan harvalla maalla oli itsenäisyys.
Moni brittivallan alainen maa on sittemmin itsenäistynyt.
Euroopan valta ja imperialismi on lakannut.
Syntyi brittiläinen kansanyhteisö.
Puhe brittiläisestä imperiumista on lakannut kauan sitten.
Mutta palvelemisen hengen, uskon Jumalaan -
ja Jeesuksen evankeliumin aseman ei pitäisi ikinä kuolla.
Vaikka mikä tahansa muuttuisi vallan siirtyessä monarkilta toiselle.
Minkä uuden hallitustyylin seuraava monarkki tuokin tullessaan.
Älköön uskollinen palveleminen Jumalalle ja toinen toiselle, -
älköön kristillinen evankeliumi ja todistus -
ikinä hävitkö kansakunnastamme.
Hän on valtionpää perustuslaillisessa monarkiassa.
Hänen valtaoikeutensa ovat tarkkaan määritetyt.
Hän on poliittinen johtaja valtionpäänä ja hengellinen johtaja -
Englannin kirkon johtajana.
Se takaa laajat vapaudet ja oikeudet myös meille, -
jotka emme kuulu valtionkirkkoon.
Saamme automaattisesti nauttia osasta lakeja, -
jotka suojelevat Englannin kirkkoa. Kiitos Jumalalle siitä.
Paitsi että valtion pää on Kristusta rakastava monarkki, -
kansakuntamme sydämessä on protestanttinen, reformoitu -
evankelikaalinen usko Jeesukseen.
Kuulostaa hieman vanhanaikaiselta, mutta palaan siihen.
Kesäkuun 2. päivänä 1953.
En ollut vielä syntynyt.
Olin raskaana... Äitini oli raskaana.
Synnyin lokakuussa. Paikalla olevat kätilöt tietävät, -
monesko kuukausi minulla oli menossa vuonna 1953.
Olen näyttelyesine A. Voitte tulla kättelemään jälkeenpäin.
Kuningatar kruunattiin 2. kesäkuuta 1953.
Se oli erittäin kristillinen seremonia.
Hänet kruunattiin hyvässä uskossa ja muinaisten perinteiden mukaisesti.
Kuningattaresta sanottiin, että öljyllä voitelemisen hetki -
oli arvokkaimpia osioita.
Ei vain loisto ja muu.
Britannia on maailman kärkeä, mitä tulee prameuden luomiseen.
Mutta kruunajaiset olivat erittäin hengelliset.
Ja kuningattarelle se oli kristillinen kokemus.
Tietyssä kohdassa kruunajaisvalaa -
silloinen Canterburyn arkkipiispa kysyi Elisabetilta: -
"Teettekö kaiken mahdollisen -
ylläpitääksenne Jumalan lakeja ja evankeliumin tosi tunnustusta?
Ylläpidättekö kaikin mahdollisin tavoin Yhdistyneessä Kuningaskunnassa -
protestanttista, reformoitua, lain asettamaa uskontoa?
Ylläpidättekö ja suojeletteko rikkumattomasti Englannin kirkkoa?"
En tiedä, onko reformoidun kirkon historia teille tuttua.
Tämä historiallinen viittaus juontaa juurensa Elisabet I:n aikaan.
Hänen aikanaan Britanniassa oli kaaos.
Maahan oli tullut erilaisia protestanttisia vaikutteita.
Lopulta Englannista tuli protestanttinen maa.
Elisabet vakiinnutti Englannin kirkon -
Britannian viralliseksi valtionkirkoksi.
Valtionpäänä kuningatar velvollisuus on säilyttää sitä.
Siinä hieman historiaa.
"Ylläpidättekö ja suojeletteko rikkumattomasti Englannin kirkkoa -
ja sen oppia, palveluselämää, järjestystä ja hallintoa, -
niin kuin Englannin laki määrää?"
Tässä kuningatar vannoo pitävänsä voimassa evankeliumia -
ja Jumalan Sanaa kaikin voimin.
Hän ei ole absoluuttinen vaan perustuslaillinen monarkki.
Vaikka olemme protestanttinen, -
reformoitu ja evankelikaalinen seurakunta, -
Englannin kirkon liturgia ja sen opin 39 artiklaa -
ovat niin lähellä oppiamme, että voisimme melkein allekirjoittaa ne.
Mutta silti maassamme katolisuus kukoistaa, -
sillä brittijärjestelmässä vallanpitäjä ei pakota omaa näkemystään muille -
eikä dominoi meitä muita.
Britit on vuosien ajan tunnettu suvaitsevaisuudestaan.
Toivottavasti vaalitte uskonnonvapautta.
Että jokaisella on oikeus valita oma uskonto tai muuttaa uskontoaan.
Tai olla uskomatta lainkaan.
Suvaitsevaisuus vallitsee. Se virtaa kristillisestä evankeliumista.
Ymmärryksestä, että Jumala on tehnyt meidät kuvakseen.
"Valitkaa, ketä palvelette."
Jumala ei pakota meitä. Hän voittaa meidät rakkaudella.
Siksi kansakuntamme ytimessä, evankeliumissa, -
on uskonnonvapaus ja suvaitsevaisuus.
Kiitos Jumalalle siitä.
Todellinen sanoma tänään -
on kiittää Jumalaa ja kunnioittaa Hänen työtään kuningattaren kautta.
Kiittää Jumalaa historiasta sen takana ja nauttimistamme vapauksista.
Säilyttäkäämme se Jumalan armosta -
ja jatkakaamme sitä vielä pitkään.
Mutta tärkein sanoma on tämä: Jumala on uskollinen.
Ja koska Jumala on uskollinen, sinäkin voit uskoa.
Panet luottamuksesi johonkin, joka on uskollinen.
Oliko se Maija Poppanen, joka lauloi: "Luotan vain luottamukseen"?
Älä luota luottamukseen.
Luota johonkin luottamusta lujempaan.
Sound of Music. Ei Maija Poppanen. Kiitos.
Tarvitsen sinua. Tulisitko avustajaksi?
Se soi päässäni. "Luotan vain luottamukseen".
Ei, ei! Mikä hänen nimensä oli?
Voi Maria! Älä laula niin.
"Olen varma, koska olen varma."
Ei. Tarvitset paremman perustuksen. Jeesus-kallion!
Aseta jalkasi kalliolle. Tarvitset Kristusta.
Rakenna elämäsi Kristuksen varaan. Ja tapahtui mitä tapahtui...
Mitä elämässäsi sitten tapahtuukaan, -
jos allasi on peruskallio ja uskot Jumalan uskollisuuteen, -
silloin Jumalan uskollisuuteen juurtunut uskollisuutesi, -
jota Jumalan uskollisuus pitää yllä, saattaa sinut täyteen iloon, -
jossa kuulet Jeesuksen sanovan: "Hyvin tehty, uskollinen palvelija."
Se on elämisen arvoista.
Elämisen arvoista.
Nyt rukoillaan. Rukoilen. Tulkaa vapaasti mukaan.
Toivotamme kuningattarelle hyvää syntymäpäivää.
Ilmaisemme kiitollisuuttamme -
hänen esimerkistään, elämästään ja rakkaudestaan Jeesusta kohtaan.
Ja kaikesta, mitä hän on maamme hyväksi tehnyt näinä 90 vuotena -
ja hallituskaudellaan.
Otamme esimerkkiä hänestä. Silti on eräs vielä parempi esimerkki, Jeesus.
Sen, joka ei synnistä tiennyt, tehtiin meidän tähtemme synniksi, -
että me hänessä tulisimme Jumalan vanhurskaudeksi.
Hän ei kavahtanut ristin tuskaa ja kärsimystä.
Hän kärsi ristin häpeästä välittämättä.
Jotta pelastuisimme. Hän, joka on uskollinen.
Hänen uskollisuutensa ansiosta olemme täällä.
Suomennos: Marianne Tenetz